السلام عليكم. بسم الله والحمد لله والصلاة والسلام على رسول الله. في البخاري عن سهل ابن سعد الساعدي رضي الله عنه قال مر رجل على رسول الله صلى الله عليه وسلم وهو جالس في المسجد
فقال رسول الله صلى الله عليه وسلم لرجل جالس عنده ما رأيك في هذا واحد معدي فالنبي عليه الصلاة والسلام بيسأل الناس اللي قاعد معهم صلى الله عليه وسلم ما تقولون في هذا؟ بيسأل اللي جنبه ما رأيك في هذا؟ ايه رأيك في الشخص ده
فقال يا رسول الله هذا رجل من اشراف الناس ده راجل كده من ايه من علية القوم. هذا رجل من اشراف الناس هذا والله حري ان خطب ان ينكح وان شفع ان يشفع. ده لو راح يتقدم لواحدة خطب ان ينكح يوافقوا عليه
وان شفع لو دخل يصلح بين الناس ان شفع ان يشفع فسكت رسول الله صلى الله عليه وسلم ثم مر رجل اخر فقال رسول الله صلى الله عليه وسلم بيسأل بقى اللي جنبه فقال له رسول الله صلى الله عليه وسلم ما رأيك في هذا؟ فقال يا رسول الله هذا رجل من فقراء
الناس هذا والله حري ان خطب الا ينكح وان شفع الا يشفع وان تكلم الا يسمع له قال له بقى غلبان. ده لو راح يتقدم لواحدة مش هتوافق عليه. خطب الا ينكح. وان شفع
دخل يصلح بين الناس ان شفع الا يشفع وان تكلم الا يسمع لكلامه او يسمع له. ما حدش يعني شخص في نزر الناس ليس له قيمة. راجل فقير راجل غلبان ضعيف
ما لوش قيمة لو راح يتقدم لواحدة مش هتوافق عليه دخل يصلح بين الناس ما حدش هيقبل الشفاعة بتاعته. لو بيتكلم ما حدش هيسمع كلامه. فقال صلى الله عليه وسلم هذا خير من ملء الارض مثل هذا
هزا يعني ده اللي انت بتحتقره واللي انت شايف ان هو ما لوش قيمة ده عند ربنا سبحانه وتعالى خير من ملء الارض مثل هذا خير من ملء الارض مثل هذا
فعشان كده لازم نفهم المعنى ده معنى ان قيمة الانسان عند ربنا سبحانه وتعالى ممكن انسان يبقى في الدنيا ليه وزن وليه قيمة معروف مشهور وبيلبس لبس معين وبتلبس الشنطة الفلانية وبتلبس نضارة
وكانت في الجامعة الفلانية بتشتغل الشغلانة الفلانية. دكتور المهندس كزا كزا كل الحاجات اللي هي ايه الالقاب الدنيوية لو الانسان ما عندوش تقوى لو الانسان مش مؤمن بربنا سبحانه وتعالى كل ده ما لوش قيمة
ممكن انسان يبقى فقير جدا وغلبان جدا وما عندوش اي حاجة ومع زلك يكون اكرم عند الله من ملء الارض الشخص التاني اللي في نظر الناس له قيمة وله وزن
الوزن عند ربنا سبحانه وتعالى وزن العبد بالتقوى بالايمان بالعمل الصالح بالعلم. قال تعالى يرفع الله الذين امنوا منكم. والذين اوتوا العلم درجات قال تعالى ان اكرمكم عند الله اتقاكم
وقال صلى الله عليه وسلم كما في صحيح مسلم عن ابي هريرة رضي الله عنه قال قال رسول الله صلى الله عليه وسلم ان الله لا ينظر الى صوركم ولا الى اموالكم ولكن ينظر الى قلوبكم واعمالكم
ان الله لا ينظر الى صوركم ولا الى اموالكم ولكن ينظر محل نظر ربنا سبحانه وتعالى في قلب الانسان في التقوى اللي في قلبك في الايمان اللي في قلبك ولكن ينظر الى قلوبكم واعمالكم. العمل بتاعك
وقال صلى الله عليه وسلم في صحيح مسلم عن ابي هريرة رضي الله عنه قال قال رسول الله صلى الله عليه وسلم رب اشعث مدفوع بالابواب لو اقسم على الله لابر. رب اشعث يعني انسان شكله مبهدل في نفسه غلبان فقير. رب اشعث
مدفوع بالابواب. الناس بتطرده في نظر الناس ما لوش قيمة. لو اقسم على الله لابره. لكن هو عند ربنا سبحانه وتعالى من من الاولياء لو اقسم على الله لو دعا ربنا سبحانه وتعالى واقسم على الله لابره سبحانه وتعالى يستجيب دعوة الانسان اللي في نظر الناس ما لوش قيمة
مهم ان انت تنشغل تنشغل بالموازين الحقيقية اللي ربنا سبحانه وتعالى بيزن عليها الناس الايمان اللي في قلبك العمل الصالح التقوى ان اكرمكم عند الله اتقاكم وما اجعلنا من المتقين واجعلنا في عنده سبحانه وتعالى
من درجات العالية وفي المنازل العالية. جزاكم الله خيرا. سبحانك اللهم وبحمدك اشهد ان لا اله الا انت استغفرك واتوب اليك. الحمد لله رب العالمين